قودسله باغلی چوخدان قرار وئریلمهلی ایدی.
آخار. آذ خبر وئریر کی، بو سؤزلری آمئریکا پرزیدنتی دونالد ترامپ حکومت عضولرینین ایشتیراکی ایله کئچیریلهن توپلانتیدا دئییب.
«بیر چوخ پرزیدنت بونونلا باغلی نلریسه ائده جه یینی سؤیلهدی. لاکین یا جوراتدن، یا دا فیکیرلرین دییشمهسیندن دولایی هئچ نه ائتمهدیلر»، - آغ ائو رهبری بیلدیریب.
ترامپ قئید ائدیب کی، ایگیرمی ایلدن چوخدور یئکون باریشیق الده ائده بیلمه میشیک:
"دوشونورهم کی، قودسو ایسرایلین پایتخی اعلان ائتمهنین زامانی گلدی".
"بو حقیقتین قبول ائدیلمهسیندن باشقا بیر شئی دئییل. آمئریکا سفیرلیینین قودسه کؤچورولمهسی ایله باغلی دؤولت دپارتامنتینه تعلیمات وئریرم. بو قرار صولح موذاکیرهلرینه صادیقلییمیزین پوزولماسی آنلامینا گلمیر"، - دئیه ترامپ بیلدیریب.
بئلهلیکله، ترامپ قودسو ایسرایلین پایتختی کیمی تانیدی.
قئید ائدک کی، کنگرس آمئریکا سفیرلیینین قودسه کؤچورولمهسی حاقیندا قراری ۱۹۸۵-جی ایلده وئرسه ده، ایندییه قدر بو قرارین ایجراسینا اؤلکه پرزیدنتلری طرفیندن وتو قویولوب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab